# Sistema Internacional d'Unidaz

Nomás bi ha tres estaus que encara no han adoptau lo Sistema Internacional d'Unidaz como lo suyo unico sistema de mesuras: Liberia, Birmania y Estaus Unius.
O **Sistema Internacional d'Unidaz**, abreviau *SI* (d'o francés *Système International d'Unités*) ye lo sistema d'unidaz mas emplegau en o mundo, tanto en a ciencia como en a vida diaria (comercio), y ye la evolución d'o sistema metrico decimal.

L'antigo sistema metrico decimal presentaba diferents grupos d'unidaz como lo sistema *mks* (metro-quilogramo-segundo) u o sistema *cgs* (centimetro-gramo-segundo), que a la vegada tamién presentaban variants. O SI se desembolicó a partir de l'antigo sistema mks, y fue adoptato en a 11ena Conferencia Cheneral de Pesos y Mesuras que se celebró en a ciudat de París entre l'11 y lo 20 d'octubre de 1960.

Como se puet observar en o mapa d'o costau, hue lo día la utilización d'o SI ye practicament universal y cuasi dengún estau mantiene definicions oficials d'atras unidaz. A unica excepción notable son os Estaus Unius d'America a on que lo suyo sistema tradicional d'unidaz (*United States customary units*) contina estando amplament emplegau en a vida diaria, encara que con definicions basadas en o SI. L'uso d'o SI en os Estaus Unius nomás s'incrementa en a escuela, a ciencia y a industria.

## Unidaz basicas

As unidaz basicas d'o SI han estau establidas por a Conferencia Cheneral de Pesos y Mesuras a propuesta d'o *Bureau International des Poids et Mesures* ("Oficina Internacional de Pesos y Mesuras"); bi'n ha 7, bien definidas, que, por convenio, se consideran dimensionalment independients:

**Unidaz basicas d'o SI**| Nombre | Simbolo | Magnitut | Definición |
| --- | --- | --- | --- |
| metro | **m** | longaria | Un metro ye a longaria d'o trachecto que recorre a luz en o vueito mientres un 299.792.458eno de segundo. |
| kilogramo | **kg** | masa | Un kilogramo ye a masa d'o prototipo internacional d'o kilogramo. Ye a unica unidat que ye definida en relación a un obchecto. |
| segundo | **s** | tiempo | Un segundo ye a durada de 9.192.631.770 periodos d'a radiación correspondient a la transición entre os dos nivels hiperfinos d'o estau fundamental de l'atomo de cesio 133. |
| ampere | **A** | corrient electrica | Un ampere ye a cantidat de corrient constant que, si se mantiene en dos conductors paralelos, rectilinios, de longaria infinita, de sección circular negligible y situaus en o vueito a una distancia d'un metro l'un de l'altro, producirba entre istos conductors una fuerza de 2·10−7 newtons por metro de longaria. |
| kelvin | **K** | temperatura termodinamica | Un kelvin ye un 273,16eno d'a temperatura termodinamica d'o punto triple de l'augua. |
| candela | **cd** | intensidat luminosa | Una candela ye la intensidat luminosa, en una dirección determinada, d'una fuent que emite una radiación monocromatica de frecuencia 540·1012 Hz a intensidat enerchetica en ista dirección d'a cual ye d'un 683eno de watt por estereoradiant. |
| mol | **mol** | cantidat de materia | Un mol ye la cantidat de materia d'un sistema que contiene tantas entidaz elementals como atomos bi ha en 0,012 kg de carbonio 12. |

## Unidaz derivadas

A partir d'istas unidaz base se pueden definir unidaz derivadas, en a tabla siguient s'amuestran as que tienen un nombre y un simbolo especial:

**Unidaz derivadas d'o Sistema Internacional con nombre especifico**| Magnitut fisica | Nombre d'a unidat d'o SI | Simbolo d'a unidat | Expresión en termins d'atras unidaz | Expresión en termins d'as unidaz basicas d'o SI |
| --- | --- | --- | --- | --- |
| Frecuencia | herz | Hz |  WIKINIUM\_MATH\_PH\_0  |   |
| Fuerza | newton | N |  WIKINIUM\_MATH\_PH\_2  |   |
| Presión, tensión | pascal | Pa |  WIKINIUM\_MATH\_PH\_4  |  WIKINIUM\_MATH\_PH\_6  |
| Enerchía, treballo, calor | joule | J |  WIKINIUM\_MATH\_PH\_8  |  WIKINIUM\_MATH\_PH\_10  |
| Potencia, fluxo radiant | watt | W |  WIKINIUM\_MATH\_PH\_12  |  WIKINIUM\_MATH\_PH\_14  |
| Carga electrica | coulomb | C |  WIKINIUM\_MATH\_PH\_16  |   |
| Potencial electrico, fuerza electromotriz | volt | V |  WIKINIUM\_MATH\_PH\_18  |  WIKINIUM\_MATH\_PH\_20  |
| Resistencia electrica | ohm | Ω |  WIKINIUM\_MATH\_PH\_22  |  WIKINIUM\_MATH\_PH\_24  |
| Conductancia electrica | siemens | S |  WIKINIUM\_MATH\_PH\_26  |  WIKINIUM\_MATH\_PH\_28  |
| Capacitancia electrica | farad | F | C · V−1 |  WIKINIUM\_MATH\_PH\_30  |
| Densidat de fluxo magnetico, inducción magnetica | tesla | T |  WIKINIUM\_MATH\_PH\_32  |  WIKINIUM\_MATH\_PH\_34  |
| Fluxo magnetico | weber | Wb |  WIKINIUM\_MATH\_PH\_36  |  WIKINIUM\_MATH\_PH\_38  |
| Inductancia | henry | H |  WIKINIUM\_MATH\_PH\_40  |  WIKINIUM\_MATH\_PH\_42  |
| Temperatura | grau Celsius | °C | *t*°C = *t*K - 273,15 |   |
| anglo plan | radiant | rad | 1 |  WIKINIUM\_MATH\_PH\_44  |
| Anglo solido | estereoradiant | sr | 1 |  WIKINIUM\_MATH\_PH\_46  |
| Fluxo luminoso | lumen | lm | cd · sr |   |
| Iluminancia | lux | lx | cd · sr · m−2 |   |
| Activitat radioactiva | becquerel | Bq | s−1 |   |
| Dosi absorbita (de radiación ionizant) | gray | Gy | J · kg−1 |  WIKINIUM\_MATH\_PH\_48  |
| Dosi equivalent (index de radiación ionizant) | sievert | Sv | J · kg−1 |  WIKINIUM\_MATH\_PH\_50  |
| Actividat catalitica | katal | kat | mol · s−1 |   |

## Prefixos

S'han definiu una serie de prefixos que se pueden combinar con cualsiquier unidat ta formar unidaz derivadas adecuadas ta fer mesuras en órdens de magnitut superior u inferior. O grupo formau por o prefixo y lo simbolo d'a unidat ye inseparable. Os simbolos d'os multiplos s'escriben en mayuscla mientres que ta os submultiplos s'emplegan minusclas. Ista regla tien as excepcions d'os multiplos deca (da), hecto (h), y kilo (k) que se simbolizan con minusclas.

**Prefixos d'o Sistema Internacional d'Unidaz**| Multiplos | Nombre | deca- | hecto- | quilo- | mega- | giga- | tera- | peta- | exa- | cetta- | yotta- |
| --- | --- | --- | --- | --- | --- | --- | --- | --- | --- | --- | --- |
| Simbolo | da | h | k | M | G | T | P | E | Z | Y |
| Factor | 101 | 102 | 103 | 106 | 109 | 1012 | 1015 | 1018 | 1021 | 1024 |
|   |
| Submultiplos | Nombre | deci- | centi- | mil·li- | micro- | nano- | pico- | femto- | atto- | cepto- | yocto- |
| Simbolo | d | c | m | µ | n | p | f | a | z | y |
| Factor | 10−1 | 10−2 | 10−3 | 10−6 | 10−9 | 10−12 | 10−15 | 10−18 | 10−21 | 10−24 |

## Referencias